Kazda, Radovan, poslanec NR SR (2022-06-23):
Ďakujem. Vážené panie poslankyne, vážení páni poslanci, celkom výnimočne vystupujem k návrhu národných socialistov, ktorých tu máme po ľavej strane. Nestáva sa to, vlastne som, myslím, že prvýkrát v rozprave. Iste viete, že aj náš klub sa snaží vyhýbať, pretože tá debata nikdy nie je konštruktívna. Tentoraz to urobím k jednému návrhu z to, asi hlavne z toho dôvodu, aby som vysvetlil, že prečo niektoré, niektoré, na niektoré návrhy je zbytočné nejakým spôsobom reagovať. Pán predkladateľ tu navrhuje, že by sa mala určovať maximálna obchodná prirážka u niektorých potravín na úrovni 40 %. Chcem upozorniť na to, že je to, je to návrh, ktorý môže spôsobiť veľmi zásadnú, veľmi zásadnú až katastrofu v prípade teda distribútorov potravín. Pretože vždy, keď vedieme, vždy keď sa snažíme o nejakú cenovú reguláciu, tak jednoducho za prvé, tá cenová regulácia bude zle vymáhateľná. A za druhé, ak bude dobre vymáhateľná a bude fungovať takzvane, tak môže dospieť práve k opačnému efektu, napríklad k nedostatku potravín na trhu. Toto je normálna ekonomická poučka. Ja rozumiem, že pán Suja asi, asi možno nie celkom tomu sa venuje. Napokon vy ste zhruba pred rokom povedali, že, že vy nemáte blízko k ekonomike, a že tá agenda vás nijako nezaujíma, že aj pokiaľ sa do nej vyznáte, tak vlastne vás, vás to vôbec nezaujíma. No a tuto som sa chcel spýtať ešte jednu vec, že takisto tu vychádzate z toho, že považujete, považujete takúto maržu za prehnanú. No, ja by som sa chcel spýtať, že, že kto je vlastne ten decizor, čo považuje nejakú maržu za prehnanú. To je jedna moja otázka, pretože to je naozaj veľmi citlivá pôda. My síce tzv. marže nejakým spôsobom regulujeme u monopolných dodávateľov, ale neregulujeme ich, neregulujeme ich u riadne súťažiacich prvkov na trhu. To sa jednoducho nerobí. Lebo už v roku 1889, kedy sme robili cenovú dereguláciu, tak sme jednoducho vychádzali zo skúseností 40-tych rokov, že cenová regulácia v tomto zmysle nefunguje a vedie k nedostatku tovarov, pokiaľ začneme takýmto spôsobom cenovo regulovať. No a v každom prípade teda ale oceňujem, že konečne ste predostreli svoj koncept, že čo sú základné potraviny. Pretože, ja som zatiaľ nenašiel v legislatíve nejaké ustanovenie, ktoré by hovorilo niečo o základných potravinách, a to je veľmi škoda, že pán predkladateľ nepočúva. Pretože by sa dozvedel, že koncept, s ktorým on vyšiel, že základné potraviny de facto nepozná žiadna legislatíva. O základných potravinách sa hovorí v súvislosti so sadzobníkom, s colným sadzobníkom, ale hovorí sa to len ako na ľudovej, ľudovej úrovni, resp. média zvyknú používať taký zjednodušujúci pojem – základné potraviny. Ja som sa s takýmto pojmom nestretol. Som vyštudovaný poľnohospodár mimochodom, ale nehovorím to akože nejaký veľmi podporný argument. Neštudoval som priamo poľnohospodárstvo, ale teda niektoré poľnohospodárske odbory som mal. A teda naozaj som sa nikdy nestretol s pojmom základné potraviny. A keď som pred zhruba rokom vzniesol istú výhradu, veď to nebola ani výhrada, to bola skôr otázka, že prečo teda pod základnými potravinami predstavujeme si niečo a zase niečo iné nie. Napríklad ryžu alebo citrusové ovocie, tak pán poslanec Suja si to vysvetlil tým spôsobom, že ja tvrdím, že základné potraviny sú citrusy a že základné potraviny sú ryža. Bolo to, áno, jednoduchou skratkou myslenia takou prudkou, že, že z otázky si vytvoril moje tvrdenie, ja som to nikdy netvrdil, ja som položil otázku, ale pán poslanec Suja má jednoducho také skratkové myslenie, že odvtedy má nutkavú potrebu označovať oponentov nejakými výrazmi. Takže oceňujem, musím povedať, že oceňujem, že ste tam dali nejaké základné potraviny, ale čo ma prekvapilo, že pod tými základnými potravinami, vy tam máte aj napríklad výrobky obsahujúce kakao, dobre. Je to v poriadku, vidím, že tu máme jablká, hrušky, duly čerstvé, neviem, prečo medzi základné potraviny považujete jablká, hrušky, ktoré sú síce dlho skladovateľné, ale prečo tam nepovažujete napríklad broskyne alebo marhule, to mi akože vôbec nie je z toho návrhu jasné. Zrejme máte nejaký selektívny prístup, asi zrejme jablká máte radšej ako marhule alebo broskyne. Takže to ma tak veľmi zaujalo. Ešte ma tam zaujala jedna vec, že ovocné šťavy. Ovocné šťavy tam máte uvedené, a teda nie je tam uvedené, že nemôžu byť z citrusu, je tam uvedené len ovocné šťavy, čiže napríklad pomarančová šťava zrazu je základnou potravinou, na ktorú sa bude vzťahovať váš návrh, ktorý mimo iného veľmi vážne poškodí potravinársky trh, veľmi vážne poškodí dodávku potravín a vlastne veľmi závažne poškodí obyvateľov Slovenska. No a už len nakoniec na margo by som sa spýtal teda, že, že keď teda rastú marže, to je taká jedna otázka, keď teda rastú marže distribútorov a v súčasnosti čelíme, čelíme vlastne hospodárskej kríze, rastu cien potravín, tomu, že zraniteľné skupiny zrazu nemajú dostatok peňazí, tak čím si vysvetľujete, že tak strašne vzrástol pravdepodobne, lebo to je jediné zrozumiteľné vysvetlenie, že vzrástol dopyt po potravinách, keďže vzrástli marže. Pretože jedno z možných vysvetlení je, že dobre, tak možno nejaká kartelová dohoda, ale to by musel zasiahnuť okamžite protimonopolný úrad, to sa mi teda nezdá. Máme tu súťažiace prvky, máme tu súťažiace firmy, ale vám sa zdá, že niečo je neprimerané, tak by som chcel vedieť odpoveď na tú otázku. V každom prípade vám chcem poďakovať že ste omilostili citrusové nápoje, a teda dali ste ich aj medzi tzv. základné potraviny, čo teda v odbornej obci nepoznám, že by niekto disponoval pojmom základné potraviny, pretože dnes je trh, dnes je trh, dnes trh nič také nepozná. Niektorí ľudia považujú za základnú potravinu niečo, niektorí z nás niečo iné, ale v každom prípade oceňujem, že nakoniec ste tam omilostili aj tie v nejakej forme citrusy. Ďakujem.